बिसायख’थिनि टिकेट मोननो थाखायनो आरो बिपिएफआ मासि हगारना होयैनि थाखायनो दुर्गा दास बर’आ दोलो सोलायदों नामा होननानै गोबाङानो सोंथि खालामदों। गुबुनफारसे, कलाइगावनिफ्राय बिपिएफनि बिजाथि महरै गेलेगोन होननानै सावरायजाबाय थानाय महेस्वर बर’आ दुर्गा दास बर’खौ बियाबआव बिपिएफनि बिजाथि होनायाव गोजोननाय गैयैनि थाखाय दोलो नागारनानै बिजेपि दोलोआव हाबगोन होननानैबो खौरां ओंखारदों। दासिम बेनि सायाव नाथाय जेबो रोखा फोरमान महेस्वर बर’ एबा बिपिएफ दोलोनिफ्राय ओंखारनाय नुनो मोननाय जायाखै।